CELEX: 62016CN0209
Language: mt
Date: 2016-04-14 00:00:00
Title: Kawża C-209/16 P: Appell ippreżentat fl-14 ta’ April 2016 mir-Repubblika Federali tal-Ġermanja mis-sentenza mogħtija mill-Qorti Ġenerali (Id-Disa’Awla) fl-4 ta Frar 2016, fil-Kawża T-620/11, GFKL Financial Services AG vs Il-Kummissjoni Ewropea

20.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/6
            
         Appell ippreżentat fl-14 ta’ April 2016 mir-Repubblika Federali tal-Ġermanja mis-sentenza mogħtija mill-Qorti Ġenerali (Id-Disa’Awla) fl-4 ta Frar 2016, fil-Kawża T-620/11, GFKL Financial Services AG vs Il-Kummissjoni Ewropea
   (Kawża C-209/16 P)
   (2016/C 222/07)
   Lingwa tal-kawża: il-Ġermaniż
   
      Partijiet
   
   
      Appellanti: Ir-Repubblika Federali tal-Ġermanja (rappreżentanti: T. Henze u R. Kanitz, aġenti)
   
      Partijiet oħra fil-proċedura: GFKL Financial Services AG, Il-Kummissjoni Ewropea
   
      Talbiet
   
   
               —
            
            
               tannulla s-sentenza tal-Qorti Ġenerali tal-Unjoni Ewropea tal-4 ta’ Frar 2016 fil-Kawża T-620/11, sa fejn din tiċħad bħala infondat ir-rikors,
            
         
               —
            
            
               tannulla d-deċiżjoni tal-Kummissjoni Ewropea tas-26 ta’ Jannar 2011, K(2011)275 finali, fil-proċedura “Għajnuna mill-Istat C 7/10 – KStG [Körperschaftsteuergesetz, liġi dwar it-taxxa fuq persuni ġuridiċi] ‘Sanierungsklausel’ [klawżola ta’ ristrutturazzjoni]” skont l-Artikolu 61(1) tal-Istatut tal-Qorti tal-Ġustizzja.
            
         
               —
            
            
               tikkundanna lill-Kummissjoni għall-ispejjeż sostnuti quddiem il-Qorti Ġenerali u quddiem il-Qorti tal-Ġustizzja.
            
         
      Aggravji u argumenti prinċipali
   
   Insostenn tal-appell, l-appellanti tressaq aggravju uniku.
   Jirriżulta ksur tal-Artikolu 107(1) TFUE. Il-Qorti Ġenerali naqset milli tikkunsidra li l-Artikolu 8c(1a) tal-KStG, l-imsemmija klawżola ta’ ristrutturazzjoni, ma huwiex selettiv.
   
               —
            
            
               L-imsemmija klawżola ta’ ristrutturazzjoni ma hijiex prima facie ta’ natura selettiva, peress li ma hemm ebda deroga mis-sistema ta’ riferiment rilevanti u peress li din tikkostitwixxi miżura ġenerali, li tista’ tagħti vantaġġi lil kwalunkwe impriża fit-territorju tal-Istat Membru.
            
         
               —
            
            
               L-imsemmija klawżola ta’ ristrutturazzjoni hija, barra minn hekk, iġġustifikata min-natura u mill-istruttura interna tas-sistema fiskali. Il-klawżola ta’ ristrutturazzjoni hija ġġustifikata, fl-ewwel lok, mill-prinċipju ta’ impożizzjoni ta’ taxxa skont il-kapaċità kontributtiva, fit-tieni lok, mill-ġlieda kontra l-abbużi, jiġifieri mill-prevenzjoni ta’ tranżazzjonijiet frawdolenti u, fit-tielet lok, mid-differenzi oġġettivi bejn akkwist ta’ ishma dannuż u akkwist ta’ ishma intiż għar-ristrutturazzjoni.